ગ્રામજનોનુ કહેવુ છે કે આ ચમત્કારિક ગુફાનો બિજો દ્વાર અમરનાથની ગુફામા ખુલે છે. દ્વાપરયુગમા સાધુ-સંતો આ સુરંગમા થઇ અમરનાથ જતા હતા. પરંતુ કળીયુગમા આ રસ્તો બંધ કરાયો છે. એક કથા અનુસાર ભસ્માસુરે તપ કરી ભગવાન શિવને પ્રસન્ન કરી વરદાન મેળવ્યુ કે તે જેના માથા પર હાથ રાખે તે વ્યક્તિ કે વસ્તુ ભસ્મ થઈ જાય. ભગવાન શિવના આશિર્વાદ મેળવી ભસ્માસુરે શિવના માથે હાથ મુકવાનો પ્રયત્ન કર્યો. અંતે બંન્ને વચ્ચે યુધ્ધ થતા મહાદેવ ત્યાથી દુર જતા રહ્યા. દુર પહોંચી એક ઉંચા પર્વત પર ગુફા બનાવી તે સ્થળ એટલે શિવખોડી. આવી એક લોકવાયકા આ જગ્યા સાથે જોડાયેલ છે.